**ОБЩИНСКА ИЗБИРАТЕЛНА КОМИСИЯ – Берковица**

**ПРОТОКОЛ № 49 / 01.03.2021 г. 17:30 ч.
Заседание на ОИК на 01.03.2021 г. 17:30 часа**

Днес, 01.03.2021 г. в 17:30 часа, в гр. Берковица, ОИК – Берковица проведе заседание , на което присъстваха :

|  |  |
| --- | --- |
| **Име Презиме Фамилия** | **Присъствали** |
| Апостол Христов Иванов | Да |
| Димитринка Рангелова Лазарова-Йоцова | Да |
| Цеца Иванова Георгиева | Да |
| Иван Георгиев Господинов |  Да |
| Петя Тодорова Христова | Да |
| Борислава Мирчова Йорданова | Да |
| Живка Георгиева Симова-Стоянова | Да |
| Иван Емилов Веселинов | Да |
| Иванка Борисова Коцева | Да |
| Павлина Николова Георгиева |  Да |
| Юлия Георгиева Евгениева | Да |

На заседанието присъстваха всички 11 члена на ОИК .

Председателят на ОИК – Апостол Иванов, откри заседанието и предложи проект за дневен ред :
**Проект за дневен ред 49**

|  |  |  |
| --- | --- | --- |
| **№** | **Материали за заседанието:** | **Член ОИК** |
| 1. | Относно :: Разглеждане на поискани и постъпили допълнителни документи от Общински съвет и постъпило възражение от Общински съветник при ОС- Берковица | АИ |
| 2. | Проект на **решение №143**  Относно : Вземане на Решение за предсрочно прекратяване правомощията на общински съветник | АИ |

Проектът за дневен ред беше подложен на поименно гласуване.

####

|  |  |
| --- | --- |
| **Име Презиме Фамилия** | **Гласували** |
| Апостол Христов Иванов | Да |
| Димитринка Рангелова Лазарова-Йоцова | Да |
| Цеца Иванова Георгиева | Да |
| Иван Георгиев Господинов | Да |
| Петя Тодорова Христова | Да |
| Борислава Мирчова Йорданова | Да |
| Живка Георгиева Симова-Стоянова | Да |
| Иван Емилов Веселинов | Да |
| Иванка Борисова Коцева | Да |
| Павлина Николова Георгиева | Да |
| Юлия Георгиева Евгениева | Да |

Дневният ред се прие от ОИК 1202 Берковица с пълно мнозинство от **11** гласа „ДА”.

Председателят Апостол Иванов запозна членовете на ОИК с постъпило писмо и документи от Председателят на Общински съвет – Берковица, както и с постъпилото на 26.02.2021г. Възражение от Общински съветник Борис Цветков, запозна членовете с част от Правилника за работа на Общински съвет – Берковица,включително и с начина по който се уведомяват общинските съветници за участия в заседанията му и даде думата за изказвания и предложения.

Изказаха се : Ж. Симова : В правилника на ОС- Берковица са направени промени относно начина на уведомяване.

 И.Веселинов: Изрично в правилника са посочени три начина за покана за заседание и те са алтернативни – с писмена покана, по телефон или по интернет. В чл. 28, ал. 4 от Правилника е „или по интеренет”, а не „и по интернет”. Видно от справката в сайта на Община Берковица, последното изменение на правилника е от 30.01.2020г.

 Ж.Симова: Не е ясно чий е подчертаният в жълто имейл, както и не е ясно дали този имейл е получен от Б.Цветков.

 П.Христова: Във представеното възражение има ли цитиран точният имейл , който е дал за връзка.

 Ж.Симова :Ако Борис Цветков е редовно уведомен и има доказателство за това, има ли доказателство че той е получил съобщението и има ли документ, че той е получил съобщението и има ли документ, че той е уведомил председателя на ОбС – Берковица че е служебно ангажиран.

 И.Веселинов: Няма уведомление за уважителна причина за отсъствие от заседание. Има обаче установен ред за отбелязване присъствието на съветниците на сесия с протокол.

 Ж.Симова:Действително в списъците на заседанията няма подписа на Б.Цветков, но това не значи , че той няма причина за отсъствие и няма доказателство, че той е надлежно уведомен за заседание.Моето становище е , че такива данни няма. За мен представените документи не са доказателства.

 А.Иванов: Взимам думата не като председател на ОИК, а за да изкажа личното ми мнение . Безспорно е за мен , че за всички сесии през миналата година г-н Цветков е бил надлежно уведомен. Той е бил осем години председател на ОС и му е изцяло познато как се канят съветниците за сесии,знае наизуст Правилника на ОС.

 След направените разисквания Апостол Иванов предложи следният проект за решение :

**РЕШЕНИЕ** № 143-МИ
Берковица, 01.03.2021г.

ОТНОСНО: Предсрочно прекратяване пълномощията на общински съветник

 В Общинска избирателна комисия – Берковица е постъпило писмо с вх.№ 229/01.02.. 2021г. от Председателят на Общински съвет – Берковица , в което е посочил, че общинският съветник Борис Цветков Костадинов, избран от листата на Местна коалиция „Обединени социалдемократи”, не е участвал в три поредни или в общо пет заседания на Общински съвет – Берковица за 2020г., като към писмото са приложени и писмени доказателства за това. ОИК – Берковица със свое Решение № 142 от 03.02.2021г. изиска от ОС- Берковица допълнителни писмени доказателства , а така също изпрати предложението на Общински съветник Б.Цветков с указания , че може да представи пиосмени възражения в законният срок относно искането за прекратяване на правомощията му. В ОИК- Берковица на 05.02.2021г. е получено писмо с придружаващи документи от Общински съвет – Берковица . На 23.02.2021г. общинският съветник Б.Цветков е получил писмото на ОИК- Берковица, като в тридневен срок , на 26.02.2021г. същият е представил в ОИК- Берковица и писмени възражения.

 След преглеждане на представените документи и възражения и направени разисквания от членовете на ОИК- Берковица и на основание чл.30 ал.6 изр.2 от ЗМСМА и чл. 458 от ИК

**Р Е Ш И:**

1. **ПРЕКРАТЯВА пълномощията на БОРИС ЦВЕТКОВ КОСТАДИНОВ, ЕГН**…………………..,  **избран за общински съветник от Местна коалиция „Обединени социалдемократи” с Решение № 114- МИ/28.10.2019Г.**
2. **ОБЕЗСИЛВА издаденото удостоверение на Борис Цветков Костадинов.**
3. **ОБЯВЯВА ЗА ИЗБРАН ЗА ОБЩИНСКИ СЪВЕТНИК следващият в листата на Местна коалиция „Обединени социалдемократи” - Даниел Милчев Доцов, ЕГН**……………………….
4. **ИЗДАВА удостоверение на новия общински съветник.**

**Решението подлежи на обжалване на основание чл.30 ал.8 от ЗМСМА в 7 дневен срок от обявяването му по реда на чл.459 от Изборният кодекс**

|  |  |
| --- | --- |
| **Име Презиме Фамилия** | **Гласували** |
| Апостол Христов Иванов | Да |
| Димитринка Рангелова Лазарова-Йоцова | Да |
| Цеца Иванова Георгиева | Да |
| Иван Георгиев Господинов | Не |
| Петя Тодорова Христова | Да |
| Борислава Мирчова Йорданова | Да |
| Живка Георгиева Симова-Стоянова | Не |
| Иван Емилов Веселинов | Да |
| Иванка Борисова Коцева | Не |
| Павлина Николова Георгиева | Не |
| Юлия Георгиева Евгениева | Да |
|  |  |

 Предложението за прекратяване пълномощията на общински съветник Борис Цветков бе прието от ОИК-Берковица със 7 гласа „ЗА” и 4 гласа „ПРОТИВ”.

**ПРЕДСЕДАТЕЛ:**Апостол Иванов

**СЕКРЕТАР:**

Иван Господинов